jkorsvik/nowiki_second_scrape_merged huggingface dataset:
Magnar Isaksen

Magnar Nikolai Isaksen (1910–1979) var en norsk fotballspiller fra Kristiansund. Isaksen startet sin fotballkarrière i Kristiansund FK, men spilte mesteparten av sin karrière for Lyn i Oslo.
Isaksen var en av spillerne på det berømte Bronselaget, og det var han som ble den store helten da Norge slo Tyskland i Berlin-OL. Isaksen scoret begge de norske målene i den kampen. Han spilte også i fotball-VM i 1938. Han fikk til sammen 14 A-landskamper, og scoret fem landslagsmål.
Han ble Norgesmester med Lyn i 1945, etter å blant annet ha slått ut moderklubben sin Kristiansund FK i kvartfinalen.


== OL-medaljer ==
1936  Berlin -  Bronse i fotball (Norge)


== Referanser ==


== Eksterne lenker ==
(en) Magnar Isaksen – Olympedia 
(en) Magnar Isaksen – Sports-Reference (OL-resultater – arkivert) 
(en) Magnar Isaksen – databaseOlympics.com (arkivert) 
(en) Magnar Isaksen – Transfermarkt 
(en) Magnar Isaksen – national-football-teams.com 
(en) Magnar Isaksen – WorldFootball.net 
(en) Magnar Isaksen – Soccerway 
(en) Magnar Isaksen – EU-Football.info 
(no) Magnar Isaksen – Norges Fotballforbund 
(en) Magnar Isaksen – FBref
Madeleine av Sverige

Madeleine av Sverige (Madeleine Thérèse Amelie Josephine), prinsesse av Sverige, hertuginne av Hälsingland og Gästrikland, (født 10. juni 1982) er datter av kong Carl XVI Gustaf og dronning Silvia. Hun er nummer åtte i tronfølgen etter kronprinsesse Victoria og hennes to barn prinsesse Estelle og prins Oscar, og prins Carl Philip og hans sønner prins Alexander, prins Gabriel og prins Julian.


== Biografi ==
Prinsesse Madeleine har bodd i England og studert engelsk. Hun har studert ved Stockholms universitet og tatt utdannelse i kunstvitenskap. En av hennes Madeleines fritidsinteresser er hestesport.
Den 12. juni 2009 forlovet Prinsesse Madeleine seg med Jonas Bergström, men forlovelsen ble ikke offentliggjort før natt til 11. august. Forlovelsen ble imidlertid hevet i april 2010. 
Den 25. oktober 2012 ble forlovelsen med finansmannen Christopher O'Neill annonsert av svenske medier. Madeleine giftet seg med Christopher O’Neill lørdag 8. juni 2013, i Slottskyrkan i Stockholm.
Paret er bosatt i New York hvor prinsesse Madeleine arbeider ulønnet for World Childhood Foundation.20. februar 2014 fikk paret en datter, prinsesse Leonore Lilian Maria. 15. juni 2015 fikk de en sønn. Han fikk navnet Nicolas Paul Gustaf. 9. mars 2018 ble de foreldre til prinsesse Adrienne.
Blant prinsesse Madeleines ordener er den norske storkorset av St. Olavs Orden, tildelt i 2005.


== Referanser ==


== Eksterne lenker ==
(en) Princess Madeleine, Duchess of Hälsingland and Gästrikland – kategori av bilder, video eller lyd på Commons 
(en) Madeleine av Sverige på Internet Movie Database 
(en) Madeleine av Sverige hos The Peerage
Øivind Holmsen

Øivind Josef Holmsen (født 28. april 1912 i Oslo, død 23. august 1996 samme sted) var en norsk landslagsspiller i fotball. Han var venstreback i Lyn og på det berømte Bronselaget fra Sommer-OL 1936 i Berlin. Han spilte også for Norge i fotball-VM i 1938. Han fikk til sammen 36 A-landskamper for Norge i perioden 1934–1945.Holmsen begynte karrieren i Fagerborg og gikk til Lyn som 20-åring i 1932. Han ble norgesmester for Lyn i 1945 og 1946.


== OL-medaljer ==
1936  Berlin –  Bronse i fotball (Norge)


== Referanser ==


== Eksterne lenker ==
(en) Øivind Holmsen – Olympedia 
(en) Øivind Holmsen – Sports-Reference (OL-resultater – arkivert) 
(en) Øivind Holmsen – databaseOlympics.com (arkivert) 
(en) Øivind Holmsen – FIFA 
(en) Øivind Holmsen – Transfermarkt 
(en) Øivind Holmsen – national-football-teams.com 
(en) Øivind Holmsen – WorldFootball.net 
(en) Øivind Holmsen – Soccerway 
(en) Øivind Holmsen – EU-Football.info 
(no) Øivind Holmsen – Norges Fotballforbund
Victoria av Sverige

Victoria Ingrid Alice Desirée, Sveriges kronprinsesse, hertuginne av Västergötland, (født 14. juli 1977 i Stockholm, Sverige) er Sveriges tronarving.  Kronprinsesse Victoria er datter av kong Carl XVI Gustaf og dronning Silvia, storesøster til prins Carl Philip og prinsesse Madeleine. Hun ble født prinsesse, men ble gjennom en tilbakevirkende grunnlovsendring kronprinsesse 1. januar 1980.
Lørdag 19. juni 2010 ble kronprinsesse Victoria gift med Daniel Westling. 


== Privatliv ==
Den 24. februar 2009 offentliggjorde det svenske hoffet at Victoria hadde forlovet seg med Daniel Westling, som hun hadde vært sammen med siden 2002. Bryllupet ble holdt 19. juni 2010.
Den 23. februar 2012 ble kronprinsesse Victoria og prins Daniel foreldre til prinsesse Estelle – hertuginne av Östergötland. Den 2. mars 2016 fødte hun parets andre barn, prins Oscar Carl Olof.I 1997 ble det kjent at kronprinsessen led av anoreksi, og bildene av en undervektig Victoria gikk verden rundt. Hun fikk imidlertid behandling og ble raskt frisk.


== Utdannelse ==
Hun gikk på grunnskole og gymnas i Stockholm, og tok eksamen i 1996. Hun har siden studert ett år ved Université Catholique de l'Ouest i Angers i Frankrike, og to år ved Yale University i USA.
I tillegg til sine studier, har kronprinsessen vært praktikant ved De forente nasjoner i New York og den svenske ambassaden i Washington, DC. Hun har dessuten tjenestegjort tre uker i Svenska armén. Hun tok høsten 2004 B-kurs i statsvitenskap, med spesialisering i krisehåndtering og internasjonalt samarbeid, ved Forsvarshøyskolen i Stockholm, og høsten 2006 begynte hun på det svenske utenriksdepartementets diplomatprogram.


== Tiltaleform ==
Kronprinsessen omtales som Hennes Kongelige Høyhet og tiltales Deres Kongelige Høyhet.


== Ordener og utmerkelser ==
 Ridder av Serafimerordenen 14. juli 1995
 Ridder av Elefantordenen 14. juli 1995
 Storkors av Storfyrst Gediminas av Litauens orden 21. november 1995
 Storkors av Sankt Olavs Orden 1995
 Storkors av Finlands hvite roses orden 1996
 Ridder av Leopoldsordenen 2001
 Storkors av Æresordenen 2008
 Storkors av Den hvite stjernes orden 18. januar 2011
 Storkors av Krysantemumsordenen


== Referanser ==


== Eksterne lenker ==
(en) Victoria, Crown Princess of Sweden – kategori av bilder, video eller lyd på Commons 
(en) Victoria, Crown Princess of Sweden – galleri av bilder, video eller lyd på Commons 
(en) Victoria av Sverige på Internet Movie Database 
(en) Victoria av Sverige hos The Movie Database 
(en) Victoria av Sverige hos The Peerage
Alf Martinsen

Alf Werner «Kaka» Martinsen (1911–1988) var en norsk fotballspiller. Han var midtspiss på det berømte Bronselaget, og scoret to mål (begge i åpningskampen mot Tyrkia) i Berlin-OL.
Martinsen spilte som ungdom for Lillestrøm Sportsklubb, men meldte i 1931 overgang til klubben Fram som var organisert i Arbeidernes Idrettsforbund. Han spilte 21 landskamper for AIF-landslaget. I 1936 gikk han tilbake til Lillestrøm SK og kunne dermed spille for Norges Fotballforbunds «offisielle» landslag. Han fikk til sammen 25 landskamper for NFF-landslaget, og scoret 10 landslagsmål.Martinsen var trener for Lillestrøm SK i periodene 1947–1950 og 1952–1953.


== OL-medaljer ==
1936  Berlin -  Bronse i fotball (Norge)


== Referanser ==


== Eksterne lenker ==
(en) Alf Martinsen – Olympedia 
(en) Alf Martinsen – Sports-Reference (OL-resultater – arkivert) 
(en) Alf Martinsen – databaseOlympics.com (arkivert) 
(en) Alf Martinsen – Transfermarkt 
(en) Alf Martinsen – national-football-teams.com 
(en) Alf Martinsen – WorldFootball.net 
(en) Alf Martinsen – Soccerway 
(en) Alf Martinsen – EU-Football.info 
(no) Alf Martinsen – Norges Fotballforbund 
(en) Alf Martinsen – FBref
Carl Philip av Sverige

Carl Philip Edmund Bertil, prins av Sverige, hertug av Värmland, (født 13. mai 1979) er eneste sønn av kong Carl XVI Gustaf og dronning Silvia. Han ble født kronprins, men gjennom en grunnlovsendring i 1980 ble den agnatiske tronfølgen opphevet, og hans eldre søster Victoria ble dermed tronarving.Carl Philip er utdannet marineoffiser og har studert design. I 2008 vant han en konkurranse om beste grafiske utseende for Martha's Vinyard Museum i Rhode Island, USA. Han er også interessert i motorsport. Blant hans ordener er Storkorset av St. Olavs Orden. 
Carl Philip giftet seg med Sofia Hellqvist i juni 2015. I oktober 2015 ble det kunngjort at paret ventet sitt første barn, og 19. april 2016 kom prins Alexander til verden på Danderyds sjukhus. 31. august 2017 kom parets andre barn, prins Gabriel, til verden. 26. mars 2021 ble parets tredje sønn, prins Julian, hertug av Halland, født.


== Referanser ==


== Eksterne lenker ==
(en) Prince Carl Philip, Duke of Värmland – kategori av bilder, video eller lyd på Commons 
(en) Carl Philip av Sverige på Internet Movie Database 
(en) Carl Philip av Sverige hos The Peerage 
(en) Carl Philip av Sverige – Driver Database
Chris DiMarco

Chris DiMarco (født 23. august 1968 i New York) er en amerikansk profesjonell golfspiller. Han spiller på PGA-touren og Europatouren.
DiMarco ble profesjonell golfspiller i 1990, og har brukt forholdsvis lang tid på å bygge opp karrieren. Han ble medlem av PGA-touren i 1994, men har ikke alltid vært i stand til å beholde medlemskapet. Han tok sin første seier som profesjonell på Nike Tour i 1997. Etter hvert som han ble eldre, ble også spillet hans bedre. Han vant sin første turnering på PGA-touren i SEI Pennsylvania Classic i 2001. Flere seire fulgte i Buick Challenge i 2001 og Phoenix Open (nå FBR Open) i 2002. Ved utgangen av 2004 hadde han vært blant de 20 beste på PGA-tourens pengeliste i fem sesonger i strekk. I januar 2006 fikk han sin første seier på Europatouren, da han vant Abu Dhabi Golf Championship.
DiMarco var med på de amerikanske lagene i Presidents Cup i 2003 og 2005, og Ryder Cup i 2004 og 2006.


== Eksterne lenker ==
Offisielt nettsted 
(en) Chris DiMarco – PGA-touren 
(en) Chris DiMarco – Europatouren 
(en) Chris DiMarco – Verdensrankingen
Aostadalen

Aostadalen (italiensk Valle d'Aosta, fransk Vallée d'Aoste, frankoprovençalsk Vâl d'Aoûta) er en italiensk autonom region i den nordvestligste del av landet.
Det er Italias minste og tynnest befolkede region.
Aostadalen har et areal på 3263 km² og har omkring 113 000 innbyggere.
Regionen grenser til Frankrike (Rhône-Alpes) mot vest, Sveits (Valais) mot nord og regionen Piemonte mot øst og syd.
Regionshovedstaden er Aosta (fransk Aoste, frankoprovençalsk Oustâ eller Aoûta).
Hovederhvervet er turisme; Aostadalen har mange skisportssteder.


== Geografi ==

Aostadalen er dalen til elven Dora Balteas overløp.
Sidedalene av den egentlige Aostadalen hører også til regionen.
Dalen er omgitt av noen av Alpenes høyeste fjell på tre sider:
Mont Blanc-massivet i vest (opptil 4809 m), Wallis-alpene i nord (4478 m i Matterhorn og 4634 m i Monte Rosa), og Grajiske Alper i syd (4061 m i Gran Paradiso).
Gjennom passene Store- og Lille Sankt Bernhard er Aostadalen forbundet med Sveits resp. Frankrike.
Dessuten forbinder Mont Blanc-tunnelen siden 1965 Chamonix i Frankrike med Courmayeur i Aostadalen.


== Språk ==
En femtedel av regionens innbyggere er frankoprovençalsktalende.
Det andre offisielle språket ved siden av italiensk (75 %) er derimot fransk (som bare er morsmål til 2 % av befolkningen).
For hundre år siden talte hele 92 % av regionens befolkning frankoprovençalsk.
Gjennom en hensynsløs italieniseringspolitikk gjennom store deler av 1900-tallet har denne andelen sunket dramatisk.
Det walsertyske språket, som ble snakket i noen isolerte fjellandsbyer, har også blitt så godt som utslettet i samme periode.


== Historie ==
Aostadalen hørte inntil 1860 til hertugdømmet Savoie, som omfattet territorier på begge sider av Alpenes hovedvannskille og kontrollerte bl.a. de viktige passene Lille Sankt Bernhard og Mont Cenis.
Ved grensetrekningen i 1860 falt Savoies områder syd/øst for Alpenes hovedkam til Italia.
Aostadalen var dermed blitt adskilt fra de andre frankoprovençalsktalende områdene.


== Referanser ==


== Eksterne lenker ==
(it) Offisielt nettsted 
(fr) Offisielt nettsted 
(en) Aosta Valley – kategori av bilder, video eller lyd på Commons 
(en) Valle d'Aosta - Vallée d'Aoste – galleri av bilder, video eller lyd på Commons
Savoie

For det franske departementet med samme navn, se Savoie (departement)
Savoie (fransk: Savoie, italiensk: Savoia, tysk/dansk/historisk norsk: Savoyen) var en historisk region – grevskap, senere hertugdømme – i de vestlige deler av Alpene, beliggende mellom Genèvesjøen, Rhône og Mont Cenis.
Deler av regionen er idag fordelt mellom de franske departementene Haute-Savoie og Savoie. Landskapet dekker omkring 10 074 km² med ca. 1 million innbyggere idag. Det er det høyest liggende landskapet i Europa. 


== Historie ==

Sapaudia nevnes allerede i det 4. århundre f.Kr. I 122 kom det under romerne, og ble forent med Gallia, hvor det senere utgjorde provinsen Alpes Graiae et Vallis Poeminae. I 437 ble det besatt av burgundere, og med burgunderrikets undergang kom det til Frankrike. I 1032 ble det en del av det tysk-romerske rike. Grevskapet Nice, som omtrent tilsvarer det nåværende departementet Alpes-Maritimes, tilhørte Savoie fra 1388 til 1860. Mellom 1416 og 1714 var Savoie forent med Piemont i et hertugdømme. Ved freden i Utrecht 1713 måtte Spania avstå Sicilia til huset Savoie-Piemont, og hertugen utropte seg til konge. Sicilia ble i 1720 byttet mot Sardinia, og Savoie-Piemont og Sardinia ble til kongeriket Piemont-Sardinia, som kom til å spille en viktig rolle i samlingen av Italia på 1800-tallet.
Mellom 1792 og 1815 var Savoie okkupert av Frankrike, men Wienerkongressen ga området tilbake til kongeriket Sardinia-Piemont. Men i 1860 ble det avstått til Frankrike etter en omstridt folkeavstemning.


== Herskere av Savoie ==


=== Grever av Savoia ===
Humbert I Biancamano, 1003–1047 eller 1048
Amadeus I Coda, 1048–1051 eller 1056
Otto, 1051 eller 1056–1060
Peter I, 1060–1078
Amadeus II, 1060–1080
Humbert II den sterke, 1080–1103
Amadeus III, 1103–1148
Humbert III den hellige, 1148–1189
Thomas I, 1189–1233
Amadeus IV, 1233–1253
Bonifaz, 1253–1263
Thomas II, 1253–1259
Peter II, 1263–1268
Philipp I, 1268–1285
Amadeus V den store, 1285–1323
Eduard, 1323–1329
Haimone, 1329–1343
Amadeus VI Il Conte Verde, 1343–1383
Amadeus VII Il Conte Rosso, 1383–1391
Amadeus VIII, 1391–1440, fra 1416 hertug av Savoyen


=== Hertuger av Savoia ===
Amadeus VIII, 1391–1440
Ludvig, 1440–1465
Amadeus IX den lykkelige, 1465–1472
Philibert I jegeren, 1472–1482
Karl I, 1482–1490
Karl II Johann Amadeus, 1490–1496
Philipp II uten land, 1496–1497
Philibert II den vakre, 1497–1504
Karl III den gode, 1504–1553
Emanuele Filiberto 1553–1580
Carlo Emanuele I den store, 1580–1630
Viktor Amadeus I av Savoia, 1630–1637
Francesco Giacinto, 1637–1638
Karl Emanuel II av Savoia, 1638–1675
Viktor Amadeus II av Sardinia, 1675–1720, 1730–1732, fra 1720 til 1730 konge av Sardinia


== Se også ==
Huset Savoia
Liste over Italias monarker
Tomme de Savoie
Fylkesvei 755

Fylkesvei 755 (Fv755) går mellom Indre Fosen og Inderøy.
Den tar av fra fylkesvei 715 ved Vanvikan i Indre Fosen, går østover gjennom Mosvik, derfra på bru over Skarnsundet til Inderøy der den møter europavei 6 ved Røra.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Trøndelag fylke ===

Indre FosenVanvikbakkan 

Frivilligveien 

Leksvikskogen 

InderøyMosvikvegen 

Utøyvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv755
(no) Statens vegvesen – trafikkmeldinger
Fylkesvei 761

Fylkesvei 761 (Fv761) går mellom Vist i Steinkjer og Straumen i Inderøy.
Den tar av fra fylkesvei 755 ved Straumen i Inderøy og går nordover langs Borgenfjorden til Vist i Steinkjer der den møter europavei 6.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Trøndelag fylke ===

SteinkjerSandvollanvegen 

InderøySandvollanvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv761
(no) Statens vegvesen – trafikkmeldinger
MOWAG

MOWAG GmbH er et sveitsisk firma som produserer militære kjøretøyer.  Firmaet holder til i Kreuzlingen i Sveits.
MOWAG ble stiftet av Walter Ruf i 1950.  I begynnelsen produserte de ambulanse, brannbiler og lignende spesialkjøretøyer, men etter hvert spesialiserte de seg på hjulgående militære kjøretøyer.  I Kreuzlingen så har de rundt 500 ansatte.  Siden 2003 så har de vært en del av General Dynamics European Land Combat Systems Group.


== Kjøretøyfamilier ==


=== Piranha ===
Utfyllende artikkel: MOWAG PiranhaPiranha er en familie pansrede personellkjøretøy i utførelser fra 4X4 til 10x10.  Kjennetegn ved typen er uavhengig hjuloppheng, motoren framme til høyre, føreren framme til venstre, mannskapsrom bak, amfibiske egenskaper og modulær oppbygging.  
Piranha er i tjeneste i Sverige, Danmark, Irland, Spania og Sveits.  I tillegg så er den i tjeneste under navnet LAV og Stryker i det kanadiske og amerikanske militæret.  Fram til 2004 så var 8 000 eksemplarer solgt.


=== Eagle ===
Utfyllende artikkel: MOWAG EagleEagle er et lett kjøretøy med firehjulstrekk beregnet på bruk som feltvogn, oppklaringsvogn eller lignende.  Utseendemessig så ligner den på AM General sin HMMWV eller Hummer, og er bygget på samme plattform.  Fram til 2004 så var 500 eksemplarer solgt.


=== Duro ===
Utfyllende artikkel: MOWAG DuroDuro er et lett kjøretøy med firehjulstrekk eller sekshjulstrekk.  Kjøretøyet er i tjeneste som feltvogn, sambandsbærer (radiovogn), ambulanse eller spesialkjøretøy i blant annet Sveits, Venezuela, Storbritannia og Malaysia.  Fram til 2004 så var 3.600 eksemplarer solgt.


=== Utgåtte modeller ===
MOWAG MR 8 hjulgående pansret personellkjøretøy
MOWAG Grenadier hjulgående pansret personellkjøretøy
MOWAG Roland hjulgående pansret personellkjøretøy
MOWAG Shark hjulgående pansret personellkjøretøy
MOWAG Spy hjulgående oppklaringskjøretøy
MOWAG Tornado beltegående pansret personellkjøretøy
Mowag Ortsdienstwagen
MOWAG-AEG
Bucher aircraft tractor
Mowag 4x4 armored reconnaissance vehicle (armored dummy)
Mowag Furgeon
Mowag Puma
Mowag Trojan
Mowag Mistral
Mowag Pirat
Mowag 3M1 Pirat
Jagdpanzer MOWAG Cheetah


== Eksterne lenker ==
Offisielt nettsted 
(en) MOWAG – kategori av bilder, video eller lyd på Commons Offisiell hjemmeside (engelsk og tysk)
Fiskerringen

Fiskerringen er pavens ring. Den er en del av pavens regalier, og fungerer som signettring. Inntil 1842 ble ringen brukt for å sette segl på alle offisielle dokumenter signert av paven. Navnet kommer fra apostelen Peters yrke før han ble en av Jesu disipler, som førte til at Jesus sa at han skulle bli en menneskefisker.  
Hver ny pave får en ny ring. Motivet er alltid St. Peter som fisker fra en båt. Pavens navn, i latinsk form, er skrevet med opphøyde bokstaver rundt. Under innsettelsen setter den pavelige camerlengo ringen på den nye pavens finger. Når paven dør bli den tatt av, igjen av camerlengoen, som knuser den med en seremoniell sølvhammer. Årsaken til dette er at man må forhindre at det kan produseres falske dokumenter med den avdøde pavens segl. Riktignok er ikke seglet lenger i bruk til autentisering av dokumenter, men tradisjonen har holdt seg. 
Den tidligste referanse til fiskerringen er i et brev Klemens IV skrev til sin nevø Peter Grossi i 1256. Den ble da brukt til å signere pavens private korrespondanse, mens man på offentlige dokumenter brukte et annet pavelig segl. I det 15. århundre begynte man å bruke ringen til å forsegle apostoliske brev. Praksisen endte i 1842, da man innførte et stempel med rød sverte i stedet for seglet. 
I tråd med tradisjonen blant verdslige fyrster ble det vanlige at man knelte foran paven og kysset fiskerringen. Denne tradisjonen er bevart, og er også overført til biskoper, som også har en embetsring, bisperingen.
Fylkesvei 707

Fylkesvei 707 (Fv707) går mellom Flakk og Klett i Trondheim. Veiens lengde er 21,6 km.
Den tar av fra europavei 6 ved Klett, går vestover på nordsiden av Gaulosen og videre over Byneset til Flakk.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Trøndelag fylke ===

TrondheimBynesveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv707
(no) Statens vegvesen – trafikkmeldinger
Celebrant

En celebrant (latin, «en som feirer») er den prest eller biskop som leder feiringen av en messe i Den katolske kirke. Andre prester eller biskoper som deltar i messefeiringen kalles koncelebranter. Celebranten kalles noen ganger hovedcelebrant, noe som er smør på flesk ettersom det alltid bare finnes én celebrant.
Før liturgireformen i det 20. århundre var det bare mulig å koncelebrere ved preste- og bispevielser, når den nyordinerte ble invitert til å feire resten av messen sammen med ordinerende biskop. Man hadde dog mulighet til å få med flere ved at enkelte tok på seg andre roller, f.eks. som subdiakon. Etter Paul VIs reform ble det åpnet for at flere kunne feire messen sammen ved en hvilken som helst anledning. Hvem som skal være celebrant avgjøres av en kombinasjon av rang og tilknytning til kirken det feires messe i.
Basjkortostan

Basjkortostan er en av Russlands republikker og ligger i den sørlige delen av Uralfjellene og det omliggende slettelandet.
Republikken grenser mot Tatarstan, Udmurtia, Perm kraj og Sverdlovsk oblast i nord, Tsjeljabinsk oblast i øst og Orenburg oblast i sør og vest.


== Byer ==
Ufa med 1 115 560 innbyggere (2017) er hovedstad i Basjkortostan. Dette er Russlands 11. største by.


== Eksterne lenker ==
(ru) Offisielt nettsted 
(en) Bashkortostan – kategori av bilder, video eller lyd på Commons 
(en) Atlas of Bashkortostan – galleri av bilder, video eller lyd på Commons 
(ru) Offisiell nettside Arkivert 22. juli 2011 hos Wayback Machine.
(en) Kommersantartikkel
(en) NUPI-artikkel
Dagny Mellgren

Dagny Mellgren (født 19. juni 1978 i Stavanger) er en tidligere fotballspiller fra Ålgård.
Hun spilte for Ålgård før hun i 1996 gikk til fire sesonger med Klepp IL som tok sølv i NM i fotball for kvinner 1996 og NM i fotball for kvinner 1997. I  2000 spilte hun for Arna Bjørnar og fikk sølv i NM i fotball for kvinner 2000.
Fra 2001 til 2003 var hun proff sammen med  Ragnhild Gulbrandsen i Boston Breakers i USA der hun i 2003  ble WUSA-ligaens toppscorer.  Ligaen ble nedlagt i 2003, og etter hjemkomsten samme høsten sa hun nei til Lazio og ble av NISO kåret til årets damelige spiller. Fra 2004 er hun tilbake i Klepp IL, men mistet sesongen grunnet meniskskader og la opp etter 2005.Hun spilte 95 A-landskamper for Norge og scoret 49 mål. Mellgren er mest kjent for å ha scoret Norges golden goal-mål som ga de seier i finalen av fotball under Sommer-OL 2000. Hun scoret også Norges mål i 3-1 tapet for Tyskland i finalen av EM i fotball for kvinner 2005.
Dagny Mellgren kom på tolvteplass blant de største idrettskvinnene i 2000. Navnene er hentet fra vinter- og sommeridretter, og stemmene er gitt av 50 sportsredaktører og journalister fra 37 land, i regi av nyhetsbyrået Reuters.


== Referanser ==


== Eksterne lenker ==
(en) Dagny Mellgren – Olympedia 
(en) Dagny Mellgren – Sports-Reference (OL-resultater – arkivert) 
(en) Dagny Mellgren – FIFA 
(en) Dagny Mellgren – WorldFootball.net 
(en) Dagny Mellgren – Soccerway 
(no) Dagny Mellgren – Norges Fotballforbund 
(de) Dagny Mellgren – Soccerdonna 
(en) Dagny Mellgren – FBref